Δείτε όλες τις τελευταίες Ειδήσεις από την Ελλάδα και τον Κόσμο, τη στιγμή που συμβαίνουν, στο Protothema.gr

Ευχές αλλά και βαριά υπονοούμενα για όσους απευθύνονται με ιταμό τρόμο «κουνάνε το δάχτυλο στους Έλληνες» άφησε ο πρωθυπουργός Αλέξης Τσίπρας μιλώντας σε εκδήλωση για τα ασυνόδευτα προσφυγόπουλα στη Βουλή.Λίγες ώρες μετά τις «βόμβες» του υπουργού Οικονομικών της Γερμανίας ότι δεν θα δείξει κατανόηση όταν ο Έλληνας πρωθυπουργός ρίχνει ευθύνες στο Βερολίνο για τις συντάξεις ο Αλέξης Τσίπρας έκανε μια αναφορά που ερμηνεύεται ως απάντηση στον Βόλφγκανγκ Σόιμπλε.«Εκείνοι που τούτες τις ημέρες μας κουνάνε και το δάχτυλο, στο όνομα των συμφωνιών, και απευθύνονται με ιταμό τρόπο στον ελληνικό λαό, να ξέρουν ότι πρέπει πρώτα να τηρούν αυτοί τις δεσμεύσεις τους και μετά να απευθύνονται σε εμάς» είπε ο κ. Τσίπρας αναφερόμενος στις επικρίσεις των Ευρωπαίων ότι η Ελλάδα δεν έχε κάνει σωστούς χερισμούς για την αντιμετώπιση του προσφυγικού.«Εμείς, βέβαια» συνέχισε ο πρωθυπουργός «μέρες που είναι, έχοντας και το πνεύμα των Χριστουγέννων, θα τους ανταποδώσουμε λέγοντάς τους Χρόνια Πολλά, καλά Χριστούγεννα και καλή καρδιά».Και συμπλήρωσε ο Αλέξης Τσίπρας: «Να έχουν την ευλογία, να αισθάνονται καλά και να είναι ευτυχισμένοι στην ψυχή τους. Όσοι δεν είναι καλά στην ψυχή τους, δεν μπορούν να αντιμετωπίσουν τα προβλήματα της χώρας τους, ούτε τα προβλήματα της Ευρώπης, ούτε τα προβλήματα του κόσμου ολόκληρου».Με το βαρύ υπονοούμενο εκτιμάται ότι ο Αλέξης Τσίπρας απαντά στον Βόλφγκανγκ Σόιμπλε, χωρίς όμως να κατονομάζει τον υπουργό Οικονομικών της Γερμανίας.«Εμείς, λοιπόν, σήμερα, ανοίγουμε την αγκαλιά μας, με την πρωτοβουλία του προέδρου της Βουλής (και πιστεύω ότι αυτό αντανακλά στα συναισθήματα της μεγάλης πλειοψηφίας του Ελληνικού λαού), σε αυτούς τους αδύναμους ανθρώπους. Και παρά τις δυσκολίες μας, κρατάμε μια στάση και μια θέση αξιοπρέπειας. Κι αυτό, ξέρετε, είναι πολύ μεγαλύτερος πλούτος και πολύ μεγαλύτερο πλεόνασμα από όλα τα δημοσιονομικά πλεονάσματα» συνέχισε ο κ. Τσίπρας.Και ενισχύοντας την άποψη ότι η αναφορά σε όσους «δεν είναι καλά στην ψυχή τους» απευθυνόταν στον Βόλφγκανγκ Σόιμπλε, ο πρωθυπουργός Αλέξης Τσίπρας έκλεισε τη δήλωσή του λέγοντας: «Όσο μεγάλα δημοσιονομικά πλεονάσματα και να καταφέρουν κάποιες χώρες, αυτό το μεγάλο πλεόνασμα ψυχής που έχει κατακτήσει ο ελληνικός λαός, δεν θα το καταφέρουνε».